  Майя Бывальцева Коронавирусэн висем Удмуртиын улӥсьёс муромытэм диспансеризациез ортчыны быгато. Нырысь ик секыт яке шоро-куспо висем но ялан кыстӥськись кӧня ке висёнъёсын адямиосты эскерозы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Тодэ вайыто, со Росси азьмуртлэн куронэз. <…> Со понна федерал коньдэтысь 31 миллион манет пала висъямын Александр Бречалов, Удмуртилэн тӧроезМуромытэм диспансеризаци кык люкетэн ортчоз. Нырысетӥяз мӧляез рентген лэсьтозы, вирысь кислородэз мерталозы, куать минут вамышъям бере шокамез эскерозы, вирлы куинь анализъёс лэсьтозы. Кыӵе ке палэнсконъёс шараяськизы ке, адямиосты диспансеризацилэн кыкетӥ люкетаз ыстозы: эхокардиография, тыослы компьютер томография (КТ), пыдъёсысь вирсэръёсты допплерен эскерон. Диспансеризаци дыръя адямилэсь кема кыстӥськись висёнзэ яке солы кылдыны кышкытлыкез шедьтӥзы ке, сое эмъяськон но реабилитаци возьма. Муромытэм диспасеризацие эмъяськонниын ужасьёс ӧтьылозы Тодэ вайытом, 12-тӥ пӧсьтолэзьлы Удмуртиын коронавирусэн черлан 37 сюрслэсь трос учыръёс пусъемын. 3,7 процентэз черламъёс секыт висизы, 23,5 процентэз - шоро-куспо.   Тегъёс: Тазалык Ижкар висён Удмуртия коронавирус АлександрБречалов  